****

**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

Balvos

**APSTIPRINĀTS**

ar Balvu novada Domes

2021.gada 23.septembra

lēmumu (sēdes protokols Nr.11., 36.§)

**BALVU NOVADA ZEMES LIETU UN VIDES JAUTĀJUMU KOMISIJAS**

**N O L I K U M S**

**I. Vispārīgie jautājumi**

1.1. Balvu novada Zemes lietu un vides jautājumu komisija (turpmāk- Komisija) ir Balvu novada domes (turpmāk – Dome) izveidota pastāvīga komisija, kurai Dome deleģējusi izskatīt un pieņemt galīgos lēmumus administratīvā akta formā jautājumos, kas noteikti šajā nolikumā vai normatīvajos aktos.

1.2. Komisija darbojas, pamatojoties uz Administratīvo teritoriju un apdzīvoto vietu likumu, Zemes ierīcības likumu un uz šo likumu pamata izdotajiem tiesību aktiem, kā arī savā darbībā ievēro Valsts pārvaldes iekārtas likumu, Balvu novada pašvaldības nolikumu, šo nolikumu, Domes lēmumus un citus normatīvos aktus.

* 1. Komisija savas kompetences un normatīvo aktu ietvaros darbojas patstāvīgi.

1.4. Komisijas lēmumi ir administratīvie akti. Komisijas locekļiem, pildot komisijas locekļa pienākumus, ir valsts amatpersonas statuss.

**II. Komisijas funkcijas**

2.1. Komisija izskata šādus jautājumus:

2.1.1. par nosaukuma un/vai adreses piešķiršanu, maiņu, likvidēšanu nekustamajam īpašumam atbilstoši spēkā esošiem normatīvajiem aktiem;

2.1.2. par projektētas zemes vienības platības precizēšanu, apstiprināšanu un robežu novietojumu;

2.1.3. par zemes ierīcības projekta izstrādes nepieciešamības izvērtēšanu;

2.1.4. par noteikumu izsniegšanu zemes ierīcības projekta izstrādei;

2.1.5. par nekustamā īpašuma lietošanas mērķa noteikšanu vai maiņu;

2.1.6. par nekustamā īpašuma sadali vai apvienošanu;

2.1.7. par zemes nomas līguma termiņa pagarināšanu;

2.1.8. par neapbūvētu un apbūvētu zemes gabalu nomu, kur nomniekiem ir garantētas nomas pirmtiesības saskaņā ar spēkā esošiem normatīviem aktiem;

2.1.9. par pašvaldības neapbūvētu zemes gabalu iznomāšanu, kas tiek izmantoti pagaidu sakņu (ģimenes) dārza ierīkošanai Balvu un Viļakas pilsētās (platība līdz 0,2 ha) un personisko palīgsaimniecību vajadzībām lauku apvidū (platība līdz 0,3 ha);

2.1.10.  izvērtē bīstamo koku izciršanas nepieciešamību pilsētas un ciemu teritorijās;

2.1.11. izvērtē nocērtamo koku atbilstību pilsētvides ainavas, lauku ciemu ainavas, ekoloģijas, ēku ekspluatācijas, būvniecības, dabas un kultūrvēsturiskā mantojuma aizsardzības prasībām un lemj par koku nociršanu vai saglabāšanu;

2.1.12. izstrādā priekšlikumus pašvaldības vides aizsardzībai un teritorijas labiekārtošanai atbilstoši ekoloģiski tīras vides prasībām:

2.1.12.1. efektīvas atkritumu apsaimniekošanas jautājumos;

2.1.12.2. pašvaldības teritorijā esošo dabas pieminekļu un aizsargājamo dabas teritoriju saglabāšanas un attīstības jautājumos;

2.1.12.3. publisko ūdeņu apsaimniekošanas un uzraudzības jautājumos;

2.1.12.4. satiksmes organizācijas uzlabšanas jautājumos (tai skaitā satiksmes organizācijas zīmju uzstādīšanas nepieciešamības izvērtēšana);

2.1.12.5. sakoptu pilsētvides un lauku ainavu  izveides veicināšanā.

2.2. Komisijai piekritīgo jautājumu izskatīšanā Komisija izvērtē fizisko un juridisko personu iesniegumus.

2.3. Komisija ir tiesīga pieprasīt papildus informāciju un dokumentus, kā arī sēdēs pieaicināt valsts un pašvaldību ekspertus un speciālistus padomdevēja statusā bez balsstiesībām, kā arī uzaicināt piedalīties ieinteresētās personas.

2.4. Komisija atbild par Komisijā skatāmo jautājumu laikā iegūtās informācijas konfidencialitātes saglabāšanu, vai tādas privātās informācijas saglabāšanu, kura iegūta, pildot darba pienākumus komisijā.

**III. Komisijas struktūra un darba organizācija**

3.1. Komisijas darbs notiek sēdēs. Komisijas sēdes var notikt gan klātienē, gan neklātienē videokonferences vai audiokonferences veidā.

3.2. Komisijas sastāvu veido 7 (septiņi) komisijas locekļi, kurus apstiprina Dome. Komisijas sastāvā iekļauj pārstāvjus no Būvvaldes, Nekustamā īpašuma nodaļas, Attīstības plānošanas nodaļas.

3.3. Komisijas darbu vada Komisijas priekšsēdētājs, kas ir ievēlēts no komisijas locekļu vidus.

3.4. Komisijas priekšsēdētāja prombūtnes laikā viņa pienākumus pilda komisijas priekšsēdētāja vietnieks, kuru ievēl komisijas sēdē no komisijas locekļu vidus.

3.5. Komisijas sēdes sasauc tās priekšsēdētājs.

3.6. Komisijas sēdes notiek ne retāk kā 2 (divas) reizes mēnesī, izvērtējot komisijai iesniegto dokumentu apjomu un termiņus sēdes var notikt biežāk.

3.7. Par komisijas sēdē izskatāmo jautājumu ziņo jautājuma sagatavotājs.

3.8. Komisijas sekretāra pienākumus veic no komisijas vidus ievēlēta persona.

3.9. Komisijas sēdes tiek protokolētas. Protokolā norāda balsojumu un to paraksta Komisijas priekšsēdētājs un visi klātesošie Komisijas locekļi.

3.10. Komisijas lēmumu paraksta Komisijas priekšsēdētājs.

3.11. Lēmums tiek sagatavots atbilstoši Administratīvā procesa likuma noteikumiem. Lēmumu pievieno protokolam.

3.12. Komisijas sēdes notiek, ja tajās piedalās vismaz puse Komisijas locekļu.

3.13. Lēmumu pieņem ar klātesošo locekļu balsu vairākumu. Ja balsis sadalās līdzīgi, izšķirošā ir Komisijas priekšsēdētāja, bet viņa prombūtnes laikā – Komisijas priekšsēdētāja vietnieka balss.

3.14. Balsošana Komisijas sēdēs ir atklāta un vārdiska.

3.15. Ja Komisijas loceklim saskaņā ar likumu “Par interešu konflikta novēršanu valsts amatpersonu darbībā” rodas interešu konflikts saistībā ar izskatāmo iesniegumu, minētais Komisijas loceklis nav tiesīgs piedalīties attiecīgā lēmuma pieņemšanas procesā.

3.16. Ja uz Komisijas sēdi nav ieradies sēdes norisei nepieciešamais Komisijas locekļu skaits, šajā sēdē paredzēto jautājumu izskatīšanai sasauc atkārtotu sēdi.

3.17. Ja Komisijas loceklis bez attaisnojoša iemesla trīs reizes pēc kārtas nepiedalās komisijas sēdē, pēc komisijas priekšsēdētāja ierosinājuma Dome var lemt par viņa izslēgšanu no Komisijas sastāva.

3.18. Komisijas loceklis, iesniedzot rakstveida iesniegumu, var izbeigt savu darbību Komisijā ar Domes lēmumu par viņa atbrīvošanu no Komisijas locekļa pienākumu pildīšanas.

3.19. Komisija atrodas Domes Tautsaimniecības un vides komitejas pārraudzībā. Strīdīgu jautājumu izskatīšanai Komisija sagatavo lēmumprojektu izskatīšanai Tautsaimniecības un vides komitejā.

3.20. Komisija darbojas līdz jaunas komisijas izveidošanai.

**IV. Komisijas priekšsēdētāja, priekšsēdētāja vietnieka, locekļu tiesības un pienākumi**

4.1. Komisijas priekšsēdētājs, bet viņa prombūtnes laikā Komisijas priekšsēdētāja vietnieks:

4.1.1. sasauc un vada komisijas sēdes;

4.1.2. nosaka jautājumu loku, kas jāizskata kārtējā Komisijas sēdē;

4.1.3. vada Komisijas darbu, ir atbildīgs par Komisijas uzdevumu izpildi;

4.1.4. paraksta Komisijas pieņemtos lēmumus;

4.1.5. pēc nepieciešamības ierosina jautājumu izskatīšanu komiteju un domes sēdēs.

* 1. Komisijas sekretārs:
		1. kārto komisijas sēžu organizatoriskos jautājumus;
		2. protokolē komisijas sēdes, sagatavo komisijas sēžu lēmumus;
		3. sadarbībā ar komisijas priekšsēdētāju gādā par pieņemto lēmumu izpildi un tālāko virzību;
		4. kārto komisijas lietvedību.
	2. Komisijas locekļi:

4.3.1. pilda Komisijas priekšsēdētāja uzdotos pienākumus un norādījumus;

4.3.2. piedalās komisijas sēdēs un lēmumu pieņemšanā;

4.3.3.iesniedz priekšlikumus Komisijas darba uzlabošanai.

4.4. Atbildīgais Nekustamā īpašuma speciālists:

4.4.1. informē Komisijas priekšsēdētāju par Komisijā izskatāmajiem jautājumiem;

4.4.2. sagatavo lēmumprojektus izskatīšanai Komisijas sēdē;

4.4.3. Komisijas priekšsēdētāja uzdevumā pieaicina personas, kuru piedalīšanās Komisijas sēdē ir nepieciešama;

4.4.4. organizē Komisijas sagatavoto lēmumu izrakstu nogādāšanu ieinteresētajām personām;

4.4.5. uzglabā Komisijas sēžu protokolu oriģinālus un organizē protokolu nodošanu pašvaldības arhīvā.

**V. Kārtība, kādā izskatāmas domstarpības par komisijas darbību**

5.1. Komisijas lēmumus, kuru apstrīdēšanai Latvijas Republikas likumdošanas aktos, kas nosaka šīs komisijas darbību, nav paredzēta citāda kārtība, apstrīd Balvu novada domes Administratīvo aktu apstrīdēšanas komisijā Administratīvā procesa likumā noteiktā kārtībā.

5.2. Sūdzības iesniegšana par pieņemto lēmumu, neaptur tā izpildi.

**VI. Komisijas locekļu darba samaksa**

6.1. Komisijas darbību nodrošina ar no Balvu novada pašvaldības budžetā iedalītajiem līdzekļiem komiteju un komisiju darbībai.

6.2. Komisijas locekļi un sekretārs par darbu komisijas sēdēs saņem atlīdzību tādā apmērā, kāds noteikts Balvu novada pašvaldības Amatpersonu un darbinieku atlīdzības nolikumā.

**VII. Grozījumu un papildinājumu izdarīšanas kārtība**

7.1. Grozījumus un papildinājumus komisijas nolikumā var ierosināt komisijas priekšsēdētājs un komisijas locekļi.

7.2. Priekšlikumus par grozījumiem vai papildinājumiem komisijas nolikumā izskata komisijas sēdē un lēmuma projektu par tiem iesniedz apstiprināšanai Balvu novada Domei.

Domes priekšsēdētājs Sergejs Maksimovs